דומנאל דון

דומנאל דון (בגאלית סקוטית: Domnall Donn מת בשנת 696) היה מלך דאל ריאטה החל משנת 683 או 693 ועד פטירתו.

דומנאל היה בנו של קונאל קראנדומנה, אולם לא ברור אם מלך על דאל ריאטה כולה או שמא מלך רק על קנל נ'גבריין (שבט גבריין).

על פי "דברי ימי אלסטר" מת דומנאל בשנת 696, אולם לא מצוין תוארו. דומנאל מוזכר ב"דואן אלבאנאך" וכן מצוין כי מלך 13 שנים - דבר בלתי סביר. ייתכן ושלט במקביל לאחיו מאל דואין מק קונאל או ששלט שלוש שנים בלבד.

לאחר מותו עלה לשלטון פרכאר פוטה מקנל לואירן (שבט לואיירן). השליט הידוע הבא של שבט גבריין הוא אאוכאיד מק דומאנגארט.

קישורים חיצוניים 
 דברי ימי אלסטר ודברי ימי טיגרנאך
 דברי ימי הפיקטים

מלכי סקוטלנד
מלכי דאל ריאטה
נפטרים ב-696